**שאלת עמ"ר**

בחברה הישראלית מתנהל ויכוח בנוגע לדיור הציבורי. יש הטוענים שעל המדינה לממן בנייה של דירות להשכרה כדי שהאזרחים יוכלו לשכור אותן במחיר נמוך, ויש המתנגדים לרעיון זה. הבע עמדתך בעניין זה. הצג נימוק אחד התומך בעמדתך ונימוק אחד התומך בעמדה המנוגדת לעמדתך. על הנימוקים לכלול מושגים מתחום האזרחות.

1. **טענה** - הצגת עמדתך באופן ברור.
2. **הנמקת עמדתך** - הצג נימוק לעמדתך המבוסס על מושגים וידע מלימודי האזרחות.
3. **הנמקת העמדה המנוגדת** - הצג נימוק לעמדה **המנוגדת** לעמדתך, המבוסס על מושגים וידע מלימודי האזרחות.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**דוגמא לפתרון שאלת עמ"ר**

**שלב מקדים לכתיבת התשובה: הצפת מושגים**

|  |  |
| --- | --- |
| **בעד** | **נגד** |
| זכויות חברתיות – הזכות לדיור | גישה ליברלית |
| הזכות לכבוד | הזכות לחירות |
| גישה סוציאל-דמוקרטית | אפליה פסולה / פגיעה בזכות לשוויון |
| הזכות לחיים ובטחון |  |

**הטיעון**

לדעתי המדינה צריכה לממן בנייה של דירות להשכרה כדי שהאזרחים יוכלו לשכור אותן במחיר נמוך.

הנמקת עמדתי: מבוססת על זכויות חברתיות – הזכות לדיור:

זכויות חברתיות הן זכויות שהמדינה מעניקה לאזרחיה ע"י הקצאת משאבים במטרה להבטיח להם רמת חיים בסיסית וקיום אנושי בכבוד. הזכויות הן הזכות לחינוך, הזכות לבריאות וטיפול רפואי, הזכות לדיור, זכויות עובדים ותנאי עבודה והזכות לרמת חיים בסיסית (קיום בכבוד). כל מדינה מעניקה אותן במידה שונה בהתאם למדיניות החברתית-כלכלית שלה, מצבה הכלכלי ושיקול דעתה. הזכות לדיור הינה הזכות לקורת גג ולתנאי מגורים נאותים.

מדינה אשר תממן בניית דירות להשכרה, תגדיל בכך את היצע הדירות המושכרות במחירים נמוכים משמעותית ממחירי השוק ושמחירי השכירות שלהן נמצאים תחת פיקוח. מדיניות זו תאפשר לאוכלוסיות מעוטות יכולת לשכור דירות ולחיות ברמת חיים אנושית וסבירה.

הנמקת העמדה המנוגדת: מבוססת על הגישה הליברלית:

הגישה הליברלית הינה מדיניות חברתית-כלכלית שמדגישה את החירות הכלכלית על פני שוויון חברתי-כלכלי. הגישה דוגלת במינימום מעורבות של המדינה בחייו של הפרט בתחום החברתי-כלכלי, בשוק חופשי, יוזמה פרטית ותחרות, ורואה בפרט אחראי על חייו ורווחתו. כך הפרט יגיע למיצוי הפוטנציאל האישי שלו והחברה תהיה טובה יותר. מדינה כזו לא תפעל לצמצום פערים חברתיים וקידום שוויון כדי לא לפגוע בחירויות הפרט. לפיכך המדינה תמעט במסים, תצמצם שירותים חברתיים, תנקוט בהפרטה, קיצוץ תקציבים וצמצום קצבאות.

מימון דירות להשכרה ע"י המדינה משמעותו חדירה לחייו של הפרט והתערבותה מבחינה כלכלית. הציבור יאלץ לממן מכיסו סיוע זה לשכבות החלשות ולכן המהלך יהיה כרוך בהעלאת מיסים או הסטת תקציבים מפרויקטים אחרים. התנהלות זו מצמצמת את חירותו הכלכלית של הפרט כשהתפיסה הליברלית הינה כי אין לפגוע בחירותו, יש למעט במסים ולהמנע מהתערבות בתהליכים חברתיים-כלכליים.